২০ বছর পর ভারতে ফিরছে কমনওয়েলথ গেমস, আহমেদাবাদে বসবে আসর

ওয়েব ডেস্ক: ২০ বছর পর কমনওয়েলথ গেমস ফিরছে ভারতে। অহমদাবাদে (Ahmedabad) ২০৩০ সালের কমনওয়েলথ গেমস (2030 Commonwealth Games) আসর বসবে। শেষ ২০১০ সালে দিল্লিতে হয়েছিল এই প্রতিযোগিতা। ২০ বছর পর আবার ভারতের মাটিতে ফিরছে কমনওয়েলথ গেমস। ৭৪ সদস্য দেশ রয়েছে কমনওয়েলথের। তারা গ্লাসগাওয়ের কমনওয়েলথ জেনারেল অ্যাসেম্বলিতে ভারতের গেমস আয়োজনের ইচ্ছেকে মান্যতা দেয়। এই গেমস আয়োজনের জন্য ভারতের সঙ্গে প্রতিদ্বন্দ্বিতায় ছিল নাইজেরিয়া এবং আবুজা। যদিও তাদেরকে পিছনে ফেলে শেষমেষ কমনওয়েলথ আয়োজনের দায়িত্ব ছিনিয়ে নেয় ভারত। কিন্তু কমনওয়েলথ কমিটি সিদ্ধান্ত নিয়েছে, ২০৩৪ সালের প্রতিযোগিতা নাইজেরিয়ায় দেওয়া হতে পারে। অহমদাবাদের উপর ভরসা রেখেছে কমিটি।

বুধবার গ্লাসগোতে বার্ষিক সাধারণ সভায় তাতে সিলমোহর দিয়েছে ৭৪ সদস্য দেশ। ভারতের অলিম্পিক্স সংস্থার সভাপতি পিটি ঊষার হাতে দায়িত্ব তুলে দেওয়া হয়। ২০৩০সালে ভারত কমনওয়েলথ গেমস ঘোষণা করবে বলে জানালেন কেন্দ্রীয় ক্রীড়ামন্ত্রী মনসুখ মান্ডব‍্য। ২০৩০ কমনওয়েলথ গেমস এই প্রতিযোগিতার ১০০ বছর। ১৯৩০ সালে কানাডার হ্যামিল্টনে অনুষ্ঠিত হয়েছিল প্রথম কমনওয়েলথ গেমস, তাই শতবর্ষে ভারতে এই প্রতিযোগিতা অনুষ্ঠিত হতে চলেছে, এ যেন এক ইতিহাস। কমনওয়েলথ স্পোর্টের সভাপতি ডোনাল্ড রুকারে জানিয়েছেন, তাঁরা আশাবাদী, ২০৩০ সালে অহমদাবাদ খুব ভাল ভাবে এই প্রতিযোগিতার আয়োজন করবে। তিনি বলেন, “ভারতে খেলার সঙ্গে সংস্কৃতির যোগ রয়েছে। ২০৩০ সালে কমনওয়েলথের ১০০ বছর। আমরা আশাবাদী, ভারতের মাটিতে তাদের উন্নত ও বৈচিত্রমূলক সংস্কৃতিপ পরিচয় আমরা দেখতে পাব।

আরও পড়ুন:টেস্টে চুনকামের পর ভারতীয় দলে এন্ট্রি কোহলির! কবে খেলবেন?

ইতিমধ্যেই কমনওয়েলথ ওয়েট লিফটিং চ্যাম্পিয়নশিপ আয়োজন করেছে আহমেদাবাদ। এশিয়ান একুয়াটিকস চ্যাম্পিয়নশিপ এবং এএফসি আন্ডার ১৭ এশিয়ান কাপ কোয়ালিফায়ারও আয়োজন করেছে তারা। পাশাপাশি আগামিদিনে এশিয়ান ওয়েট লিফটিং চ্যাম্পিয়নশিপ, এশিয়া প্যারা আরচারি কাপ, ২০২৯ ওয়ার্ল্ড পুলিশ এবং ফায়ার গেমসও এখানেই হবে। এছাডা এখানে রয়েছে নরেন্দ্র মোদি ক্রিকেট স্টেডিয়াম। শুধু তাই নয়, এখানে একুয়াটিকস সেন্টার, ফুটবল স্টেডিয়াম এবং ইন্ডোর স্টেডিয়াম রয়েছে। তাই এটা সহজেই বলা যায় যে তৈরিই রয়েছে আহমেদাবাদ।

অন্য খবর দেখুন